Γιάκομπ Γκάουερμανν

Ο Γιάκομπ Γκάουερμανν (γερμ.:Jakob Gauermann, 1773-1843) ήταν Γερμανός ζωγράφος, σκιτσογράφος και χαλκοχαράκτης.

Βιογραφία
Γεννήθηκε στις 3 Σεπτεμβρίου 1773 στο Όφφινγκεν της Στουτγκάρδης. Αρχικά εργάστηκε ως λιθοξόος, και μετά σπούδασε Καλές Τέχνες στην Στουγκάρδη. Περιηγήθηκε περίπου έξι χρόνια σε Γερμανία και Ελβετία και έφτιαξε πλήθος σχεδιαγραμμάτων, τα οποία μετέφερε αργότερα στα έργα του. Το 1802 επισκέφτηκε το Τιρόλο και μετά την επιστροφή του έγινε γνωστός και απόκτησε φήμη. Έλαβε από τον Δούκα Γιόχαν της Αυστρίας την εντολή να ζωγραφίσει τα ωραιότερα τοπία της Αυστρίας. Απόκτησε δύο γιους, τον Φρίντριχ και Καρλ, οι οποίοι επίσης έγιναν ζωγράφοι. 

Απεβίωσε στις 27 Μαρτίου 1843 στο Μίζενμπαχ της Αυστρίας και κηδεύτηκε στο κεντρικό νεκροταφείο της Βιέννης. Ο τάφος του διατηρείται, ενώ στη Βιέννη ονομάστηκε δρομάκι («Γκάουερμαννγκάσσε») προς τιμή του.

Παραπομπές

 Εξωτερικοί σύνδεσμοι 

 Βιογραφικό του καλλιτέχνη

Κατηγορία:Γερμανοί ζωγράφοι
Κατηγορία:Σκιτσογράφοι
Κατηγορία:Γερμανοί χαράκτες